

**Sygdom**

Er du blevet syg, så du ikke kan møde op på arbejde, er det vigtigt, at du melder dig syg hurtigst muligt. På den måde har din leder en chance for evt. at få en anden til at dække din vagt. Sygemelding skal ske **telefonisk til din nærmeste leder.**

Det er derfor **ikke** en accepteret sygemelding at skrive en mail/SMS/mitføtex/facebook e.lign.

I følge din overenskomst skal din sygemelding ske senest 1 time før din vagt begynder, men meld gerne ind så snart du ved det – af hensyn til dine kolleger.

**Personalemærker**

Medarbejderen (du) har en betalt vare, som også kan købes i varehuset, med ind ved mødetidsstart.

Du viser ved ankomst varen til kamera i omstillingen, så der ikke opstår tvivl om varens ejermand.

Du sætter **”personaleejendom”-mærkat på varen straks ved ankomst** i omstilling eller kundeservice.

Medarbejderhåndbog (s. 8): ”Det er altid dit ansvar, at der ikke kan opstå tvivl om, hvorvidt en vare tilhører dig eller varehuset.”

**Medarbejderkøb**

Når en medarbejder (du) køber varer til forbrug i varehuset, skal der et **personalekøbsmærke** på.

Der skal udfyldes et mærkat pr vare. Uanset om varen bruges helt eller delvist.

**Chip**

Din **personlige chip må kun bruges af dig,** og du skal altid benytte denne, når du møder på arbejde og igen, når du har fri. Chippen er mere end din personlige ind- og udgang til varehuset. Den bruges også til at kunne registrere medarbejdere i varehuset. Det kan fx blive nødvendigt at kende antallet

af medarbejdere i varehuset, hvis der en dag skulle opstå en evakuering.

Så derfor – **brug altid** din egen personlige chip.

Går du i ”rød”, når du har fri, skal du altid have en chef/leder eller lukkeansvarlig til at kontrollere dine evt. køb, kvittering, tasker osv. Når alt betegnes som ok, får du lov at forlade varehuset.

**Beklædning**

Du skal naturligvis altid huske disse ting, når du er på arbejde:

* Pæn, vasket og strøget skjorte
* Mørke bukser
* Navneskilt
* Ingen shorts (eneste undtagelse er kvinder, som må bære nederdel,   
  der går ned over knæene)